title: Padomes Lēmums ( 2014. gada 6. maijs ), ar ko ieceļ un nomaina Eiropas Profesionālās izglītības attīstības centra valdes locekļus

text:
               15.5.2014

               LV

               Eiropas Savienības Oficiālais Vēstnesis

               C 145/5

         PADOMES LĒMUMS
   (2014. gada 6. maijs),
   ar ko ieceļ un nomaina Eiropas Profesionālās izglītības attīstības centra valdes locekļus
   2014/C 145/04
   EIROPAS SAVIENĪBAS PADOME,
   ņemot vērā Padomes Regulu (EEK) Nr. 337/75 (1975. gada 10. februāris), ar ko izveido Eiropas Profesionālās izglītības attīstības centru, un jo īpaši tās 4. pantu (1),
   ņemot vērā Itālijas valdības iesniegto kandidatūru,
   tā kā:

               (1)

               Ar 2012. gada 16. jūlija Lēmumu (2) Padome iecēla Eiropas Profesionālās izglītības attīstības centra valdes locekļus uz laikposmu no 2012. gada 18. septembra līdz 2015. gada 17. septembrim.

               (2)

               Centra valdē ir atbrīvojusies Itālijas locekļa vieta valdības pārstāvju kategorijā, Lucia SCARPITTI kundzei atkāpjoties no amata.

               (3)

               Minētā centra valdes locekļi būtu jāieceļ uz atlikušo pilnvaru laiku, kas beidzas 2015. gada 17. septembrī,

         IR PIEŅĒMUSI ŠO LĒMUMU.
   Vienīgais pants
   Ar šo turpmāk minētā persona ir iecelta par Eiropas Profesionālās izglītības attīstības centra valdes locekli uz atlikušo pilnvaru laiku līdz 2015. gada 17. septembrim:
   Valdības pārstāvji:

               ITĀLIJA

                  Salvatore PIRRONE kungs

      Briselē, 2014. gada 6. maijā

            Padomes vārdā –

            priekšsēdētājs

         G. STOURNARAS

      (1)  OV L 39, 13.2.1975., 1. lpp.

      (2)  OV C 228, 31.7.2012., 3. lpp.


title: Komisijas Lēmums (2016. gada 5. jūlijs), ar kuru groza Lēmumu 2012/C 188/02, ar ko izveido ekspertu grupu pievienotās vērtības nodokļa jautājumos, attiecībā uz grupas locekļu pilnvaru termiņu

text:
               6.7.2016

               LV

               Eiropas Savienības Oficiālais Vēstnesis

               C 245/6

         KOMISIJAS LĒMUMS
   (2016. gada 5. jūlijs),
   ar kuru groza Lēmumu 2012/C 188/02, ar ko izveido ekspertu grupu pievienotās vērtības nodokļa jautājumos, attiecībā uz grupas locekļu pilnvaru termiņu
   (2016/C 245/04)
   EIROPAS KOMISIJA,
   ņemot vērā Līgumu par Eiropas Savienības darbību,
   tā kā:

               (1)

               Ar Komisijas Lēmumu 2012/C 188/02 (1) ir izveidota ekspertu grupa pievienotās vērtības nodokļa jautājumos, kura konsultē Komisiju par tiesību aktu un citu politikas iniciatīvu izstrādi PVN jomā un sniedz ieskatu par tiesību aktu praktisko īstenošanu un citām ES politikas iniciatīvām minētajā jomā.

               (2)

               Lēmuma 2012/C 188/02 4. panta 6. punktā ir noteikts, ka locekļus ieceļ uz diviem gadiem. Pilnvaru termiņu var atjaunot, ja viņi atkal atsaucas uz uzaicinājumu iesniegt pieteikumus. Pašreizējo grupas locekļu, kurus ar 2014. gada 25. septembra lēmumu iecēla Nodokļu politikas un muitas savienības ĢD ģenerāldirektors, pilnvaru termiņš beidzas 2016. gada 30. septembrī.

               (3)

               Grupas darbība ir izrādījusies ļoti lietderīga – jaunas PVN politikas izstrādes gaitā un īstenojot ES tiesību aktus PVN jomā, tā ir apkopojusi savu locekļu viedokļus un specifiskās zināšanas.

               (4)

               Ņemot vērā grupas darbā kopš 2012. gada gūto pieredzi un lai nodrošinātu lielāku nepārtrauktību šajā ziņā, tiek uzskatīts par lietderīgu pagarināt turpmāko grupas locekļu pilnvaru termiņu no diviem līdz trim gadiem.

               (5)

               Tādēļ būtu attiecīgi jāgroza Lēmums 2012/C 188/02,

         IR NOLĒMUSI ŠĀDI.
   Vienīgais pants
   Lēmuma 2012/C 188/02 4. panta 6. punktu aizstāj ar šādu:

      “6.   Locekļus ieceļ uz trim gadiem. Locekļi pilda pienākumus līdz amata pilnvaru termiņa beigām. Pilnvaru termiņu var atjaunot, ja viņi atkal atsaucas uz uzaicinājumu iesniegt pieteikumus.”

      Briselē, 2016. gada 5. jūlijā

            Komisijas vārdā –

            Komisijas loceklis

         Pierre MOSCOVICI

      (1)  Komisijas 2012. gada 26. jūnija Lēmums 2012/C 188/02, ar ko izveido ekspertu grupu pievienotās vērtības nodokļa jautājumos (OV C 188, 28.6.2012., 2. lpp.).


title: Padomes lēmums (1975. gada 15. jūlijs), ar ko tiek noslēgta vienošanās starp Eiropas Ekonomikas kopienu un Indijas Republiku par niedru cukuru

text:
Svarīgs juridisks paziņojums

|

31975D0456

Oficiālais Vēstnesis L 190 , 23/07/1975 Lpp. 0035 - 0035 Speciālizdevums somu valodā: Nodaļa 3 Sējums 6 Lpp. 0091  Speciālizdevums grieķu valodā Nodaļa 11 Sējums 7 Lpp. 0243  Speciālizdevums zviedru valodā: Nodaļa 3 Sējums 6 Lpp. 0091  Speciālizdevums spāņu valodā: Nodaļa 03 Sējums 8 Lpp. 0174  Speciālizdevums portugāļu valodā Nodaļa 03 Sējums 8 Lpp. 0174

		Padomes lēmums(1975. gada 15. jūlijs),ar ko tiek noslēgta vienošanās starp Eiropas Ekonomikas kopienu un Indijas Republiku par niedru cukuru(75/456/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 113. pantu,ņemot vērā Komisijas ieteikumu,tā kā 3. protokols par ĀKK cukuru ietilpst ĀKK un EEK Lomes konvencijā, kas tika parakstīta 1975. gada 25. februārī; tā kā, kamēr konvencija nav stājusies spēkā, Kopiena un protokolā nosauktās ĀKK valstis ar 1975. gada 18. februārī vēstuļu apmaiņas ceļā noslēgtajiem līgumiem vienojušas par to, ka no tās pašas dienas tiks piemēroti iepriekš minētā protokola noteikumi;tā kā Kopīgajā deklarācijā, kur izteikta vēlme izveidot tirdzniecības attiecības ar Ceilonu, Indiju, Pakistānu, Malaiziju un Singapūru [1], kas ir pievienota Pievienošanās līguma nobeiguma aktam, norādīts, ka jautājumu par Indijas cukura izvedumiem uz Kopienu pēc tam, kad 1974. gada 31. decembrī spēku zaudēs Sadraudzības nolīgums par cukuru, ir jārisina Kopienai, jo īpaši ņemot vērā noteikumus, kas varētu tikt pieņemti attiecībā uz cukura ievedumiem no neatkarīgajām sadraudzības valstīm, kuras ir uzskaitītas 22. protokolā par Eiropas Ekonomiskās kopienas attiecībām ar Asociētajām Āfrikas valstīm un Madagaskaru, kā arī ar neatkarīgajām jaunattīstības sadraudzības valstīm, kuras atrodas Āfrikā, Indijas okeānā, Klusajā okeānā un Karību jūrā;tā kā saskaņā ar šo deklarāciju ir jānoslēdz vienošanās par niedru cukuru starp Eiropas Ekonomisko kopienu un Indijas Republiku,IR PIEŅĒMUSI ŠĀDU LĒMUMU.1. pantsAr šo Kopienas vārdā tiek noslēgta vienošanās starp Eiropas Ekonomikas kopienu un Indijas Republiku par niedru cukuru.Vienošanās teksts ir pievienots šim lēmumam.2. pantsPadomes priekšsēdētāju ar šo pilnvaro iecelt personu, kam ir tiesības parakstīt šo vienošanos, un piešķirt tai vajadzīgās pilnvaras Kopienas saistību apstiprināšanai.Briselē, 1975. gada 15. jūlijāPadomes vārdā —priekšsēdētājsM. Rumor[1] OV L 73, 27.3.1972., 195. lpp.--------------------------------------------------


title: 2011/200/ES: Padomes Lēmums ( 2010. gada 27. septembris ) par to, lai parakstītu Brīvprātīgu partnerattiecību nolīgumu starp Eiropas Kopienu un Kamerūnas Republiku par meža tiesību aktu ieviešanu, pārvaldību un kokmateriālu un koksnes izstrādājumu tirdzniecību uz Eiropas Savienību ( FLEGT )

text:
               6.4.2011

               LV

               Eiropas Savienības Oficiālais Vēstnesis

               L 92/1

         PADOMES LĒMUMS
   (2010. gada 27. septembris)
   par to, lai parakstītu Brīvprātīgu partnerattiecību nolīgumu starp Eiropas Kopienu un Kamerūnas Republiku par meža tiesību aktu ieviešanu, pārvaldību un kokmateriālu un koksnes izstrādājumu tirdzniecību uz Eiropas Savienību (FLEGT)
   (2011/200/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. pantu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Komisija 2003. gada maijā pieņēma paziņojumu Padomei un Eiropas Parlamentam “Meža tiesību aktu ieviešana, pārvaldība un tirdzniecība (FLEGT): ES Rīcības plāna priekšlikums”, kurā tika aicināts ieviest pasākumus nelikumīgas mežizstrādes novēršanai, izstrādājot brīvprātīgus partnerattiecību nolīgumus ar koksnes ražotājvalstīm. Padome par minēto rīcības plānu pieņēma secinājumus 2003. gada oktobrī (1) un Eiropas Parlaments par to pieņēma rezolūciju 2005. gada 11. jūlijā (2)

               (2)

               Padome 2005. gada 5. decembrī pilnvaroja Komisiju sākt sarunas par partnerattiecību nolīgumiem, lai īstenotu Savienības Rīcības plānu (FLEGT).

               (3)

               Padome 2005. gada 20. decembrī pieņēma Regulu (EK) Nr. 2173/2005 (3) par FLEGT licencēšanas sistēmas izveidi kokmateriālu importam Savienībā no valstīm, ar kurām Savienība ir noslēgusi brīvprātīgus partnerattiecību nolīgumus.

               (4)

               Sarunas ar Kamerūnas Republiku ir pabeigtas, un Brīvprātīgais partnerattiecību nolīgums starp Eiropas Kopienu un Kamerūnas Republiku par meža tiesību aktu ieviešanu, pārvaldību un kokmateriālu un koksnes izstrādājumu tirdzniecību Eiropas Savienībā (turpmāk “nolīgums”) tika parafēts 2010. gada 6. maijā.

               (5)

               Nolīgums būtu jāparaksta, ņemot vērā tā noslēgšanu,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek atļauts parakstīt Brīvprātīgo partnerattiecību nolīgumu par meža tiesību aktu ieviešanu, pārvaldību un kokmateriālu un koksnes izstrādājumu tirdzniecību uz Eiropas Savienību (FLEGT), ņemot vērā minētā nolīguma noslēgšanu.
   Nolīguma teksts ir pievienots šim lēmumam (4).
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu, ņemot vērā tā noslēgšanu.
   3. pants
   Šis lēmums stājas spēkā tā pieņemšanas dienā.

      Briselē, 2010. gada 27. septembrī

            Padomes vārdā –

            priekšsēdētājs

         K. PEETERS

      (1)  OV C 268, 7.11.2003., 1. lpp.

      (2)  OV C 157 E, 6.7.2006., 482. lpp.

      (3)  OV L 347, 30.12.2005., 1. lpp.

      (4)  Nolīguma tekstu publicēs kopā ar lēmumu par tā noslēgšanu.


title: EBTA Uzraudzības iestādes lēmums — Nr. 41/04/COL ( 2004. gada 17. marts ), ar ko četrdesmit ceturto reizi groza procesuālo un materiālo tiesību noteikumus valsts atbalsta jomā, ieviešot jaunu nodaļu 24b: nostādnes par valsts atbalstu kuģu būvei   (Dokuments attiecas uz EEZ)

text:
               14.9.2006

               LV

               Eiropas Savienības Oficiālais Vēstnesis

               C 221/10

         EBTA UZRAUDZĪBAS IESTĀDES LĒMUMS

   Nr. 41/04/COL
   (2004. gada 17. marts),
   ar ko četrdesmit ceturto reizi groza procesuālo un materiālo tiesību noteikumus valsts atbalsta jomā, ieviešot jaunu nodaļu 24b: nostādnes par valsts atbalstu kuģu būvei
   (2006/C 221/05)
   (Dokuments attiecas uz EEZ)
   EBTA UZRAUDZĪBAS IESTĀDE,
   ŅEMOT VĒRĀ Eiropas Ekonomikas zonas līgumu (1), jo īpaši tā 61–63 pantu un 26. protokolu,
   ŅEMOT VĒRĀ EBTA valstu starpā noslēgto līgumu par Uzraudzības iestādes un Tiesas (2) izveidošanu, jo īpaši 24. pantu, 5. panta 2. punkta b) apakšpunktu un 3. protokola I daļas 1. pantu (3),
   TĀ KĀ saskaņā ar Uzraudzības iestādes un Tiesas līguma 24. pantu EBTA Uzraudzības iestāde īsteno EEZ līguma noteikumus par valsts atbalstu,
   TĀ KĀ saskaņā ar Uzraudzības iestādes un Tiesas līguma 5. panta, 2. punkta b) apakšpunktu EBTA Uzraudzības iestāde izsniedz paziņojumus vai pamatnostādnes par tēmām, kas minētas EEZ līgumā, ja Uzraudzības iestādes un Tiesas līgums to noteikti paredz vai ja EBTA Uzraudzības iestāde to uzskata par vajadzīgu,
   ATSAUCOTIES uz Procesuālo un materiālo tiesību noteikumiem valsts atbalsta jomā (4), ko 1994. gada 19. janvārī pieņēma EBTA Uzraudzības iestāde (5),
   TĀ KĀ 2003. gada 30. decembrī Eiropas Kopienu Komisija (tālāk tekstā EK Komisija) publicēja jaunas valsts atbalsta nostādnes kuģu būvei (6),
   TĀ KĀ šīs nostādnes attiecas arī uz Eiropas Ekonomikas zonu,
   TĀ KĀ EEZ Valsts atbalsta noteikumi visā Eiropas Ekonomikas zonā jāpiemēro vienādi,
   TĀ KĀ saskaņā ar EEZ līguma XV pielikuma beigu daļas pozīcijas “Vispārīgi” II punktu EBTA Uzraudzības iestādei pēc apspriedes ar EK Komisiju jāpieņem tiesību akti saskaņā ar tiem, ko pieņēmusi EK Komisija,
   PĒC apspriešanās ar EK Komisiju,
   ATSAUCOTIES uz to, ka EBTA Uzraudzības iestāde ir apspriedusies ar EBTA valstīm daudzpusējā sanāksmē 2004. gada 3. februārī,
   IR PIEŅĒMUSI ŠO LĒMUMU:

               1.

               Valsts atbalsta nostādnes ir grozītas, pievienojot jaunu nodaļu 24B: “Valsts atbalsta nostādnes kuģu būvei”. Jaunā nodaļa 24B ir atrodama šā lēmuma I pielikumā.

               2.

               EBTA valstis informē, nosūtot vēstuli, ieskaitot šā lēmuma kopiju un I pielikumu.

               3.

               Saskaņā ar EEZ līguma 27. protokola d) apakšpunktu EK Komisija jāinformē, nosūtot šā lēmuma kopiju, ieskaitot I pielikumu.

               4.

               Lēmumu, ieskaitot I pielikumu, publicē Eiropas Savienības Oficiālā Vēstneša EEZ pielikuma EEZ daļā.

               5.

               Šis lēmums ir autentisks angļu valodā.

      Briselē, 2004. gada 17. martā

            EBTA Uzraudzības iestādes vārdā

         Hannes HAFSTEIN,

            Priekšsēdētājs

         Einar M. BULL,

            Kolēģijas loceklis

      (1)  Tālāk tekstā “EEZ līgums”.

      (2)  Tālāk tekstā “Uzraudzības iestādes un Tiesas līgums”.

      (3)  Uzraudzības iestādes un Tiesas līguma 3. protokols, ko EBTA valstis grozījušas 2001. gada 10. decembrī. Grozījumi stājās spēkā 2003. gada 28. augustā.

      (4)  Tālāk tekstā “Valsts atbalsta pamatnostādnes”.

      (5)  Sākotnēji publicēts OV L 231, 3.9.1994 un EEZ Pielikumā īpaši Nr. 32 tajā pašā datumā, jaunākie grozījumi tajā izdarīti ar Kolēģijas 2004. gada 17. marta Lēmumu Nr. 40/04/COL, vēl nav publicēti.

      (6)  Nostādnes par valsts atbalstu kuģu būvei, OV C 317, 30.12.2003., 11. lpp.

      I PIELIKUMS
      24B.   VALSTS ATBALSTS KUĢU BŪVEI (1)

      24B.1.   Ievads

                  (1)

                  Uz valsts atbalstu kuģu būvei ir attiekušies vairāki īpaši EEZ režīmi. Salīdzinot ar rūpniecības nozarēm, uz kurām nav attiekušies īpaši noteikumi, kuģu būves nozarei piemērojamie režīmi ir ietvēruši gan stingrākus, gan saudzīgākus noteikumus. Šīs nostādnes paredz jaunus noteikumus par valsts atbalsta kuģu būvei novērtējumu pēc Padomes 1998. gada 29. jūnija Regulas (EK) Nr. 1540/98 par jaunu noteikumu izveidi kuģu būves atbalstam (2) termiņa beigām 2003. gada 31. decembrī, kā tas ir iekļauts EEZ līgumā ar EEZ Apvienotās Komitejas 1999. gada 29. janvāra Lēmumu Nr. 12/1999 (3).

                  (2)

                  Šo nostādņu mērķi ir, ciktāl iespējams, novērst atšķirības starp kuģu būves nozarei un citām rūpniecības nozarēm piemērojamiem noteikumiem un tādējādi vienkāršot un padarīt caurskatāmāku EBTA Uzraudzības iestādes (tālāk tekstā “Uzraudzības iestāde”) politiku šajā jomā, attiecinot vispārējus horizontālos noteikumus uz kuģu būves nozari.

                  (3)

                  Tomēr Uzraudzības iestāde atzīst, ka konkrēti īpašie faktori, kas ietekmē kuģu būves nozari, ir jāatspoguļo Uzraudzības iestādes politikā par valsts atbalsta kontroli. Šie faktori ietver:

                              (a)

                              jaudas pārpalikumu, samazinātas cenas un tirdzniecības traucējumus pasaules kuģu būves tirgū;

                              (b)

                              īpatnību, ka kuģi kā ļoti lielas kapitālieguldījumu preces palielina valsts atbalstītu kredīta pakalpojumu potenciālu deformēt konkurenci;

                              (c)

                              nolīgumu pastāvēšanu Ekonomiskās sadarbības un attīstības organizācijā (ESAO) kuģu būves nozarē, proti, 1998. gada ESAO Vienošanās par vadlīnijām attiecībā uz oficiāli atbalstītiem eksporta kredītiem kopā ar tās Nozaru vienošanos par eksporta kredītu piešķiršanu kuģiem, ko piemēro Kopienā atbilstoši Padomes 2000. gada 22. decembra Lēmumam 2001/76/EK, ar kuru aizstāj 1978. gada 4. aprīļa Lēmumu par dažu pamatnostādņu piemērošanu oficiāli atbalstītu eksporta kredītu jomā (4).

                  (4)

                  Uzraudzības iestāde apliecina, ka ESAO ietvaros tiek veikts darbs, lai aizstātu 1994. gada Vienošanos par normālu konkurences apstākļu atbilstību kuģu būves un remonta nozarēs (5), kas nav stājusies spēkā. Šīs nostādnes nekādi neparedz minētā darba rezultātu ierobežošanu un tās var pārskatīt, ņemot vērā vienošanos ESAO.

                  (5)

                  Ņemot vērā šīs īpatnības, šo nostādņu mērķi, papildus piemērojamo noteikumu vienkāršošanai, ir

                              (a)

                              veicināt EEZ kuģu būvētavu efektivitāti un konkurētspēju, jo īpaši atbalstot jauninājumus,

                              (b)

                              atvieglot ekonomiski dzīvotnespējīgās jaudas samazināšanu, kur tas vajadzīgs,

                              (c)

                              ievērot piemērojamās starptautiskās saistības eksporta kredītu un attīstības atbalsta jomā.

                  (6)

                  Lai sasniegtu šos mērķus, šīs nostādnes paredz īpašus pasākumus attiecībā uz atbalstu jauninājumiem, slēgšanas atbalstu, eksporta kredītiem, attīstības atbalstu un reģionālo atbalstu.

                  (7)

                  Dažas tādas iezīmes kā nelielas ražojumu sērijas, saražoto vienību izmērs, vērtība un sarežģītība, kā arī tas, ka prototipus parasti izmanto tirdzniecībā, kuģu būvi padara unikālu un atšķir to no citām nozarēm. Tādēļ kuģu būve ir vienīgā nozare, kura ir tiesīga pretendēt uz jauninājumu atbalstu. Ar Regulu (EK) Nr. 1540/98 ieviesa ieguldījumu atbalsta jauninājumiem un paredzēja to atļaut tikai pienācīgi pamatotos gadījumos kā tehnoloģiska riska uzņemšanās stimulu. Tomēr šī noteikuma īstenošana nebija apmierinoša. Uzskata, ka kuģu būves nozares unikālās iezīmes pamato nozarei raksturīga jauninājumu atbalsta saglabāšanu. Tādēļ šīs nostādnes mērķis ir uzlabot atbalstu jauninājumiem, jo īpaši ņemot vērā iepriekšējā noteikuma piemērošanas grūtības.

                  (8)

                  Atbalstu kuģu būvei, kuģu remontam un kuģu pārbūvei Uzraudzības iestāde var uzskatīt par saderīgu ar kopējo tirgu tikai tad, ja tas atbilst šo nostādņu noteikumiem.

                  (9)

                  Šīs nostādnes neskar pagaidu pasākumus, kas noteikti ar Padomes 2002. gada 27. jūnija Regulu (EK) Nr. 1177/2002 par pagaidu aizsargpasākumiem kuģu būves nozarē (6), kā tas ir iekļauts EEZ līgumā ar EEZ Apvienotās Komitejas 2002. gada 16. decembra Lēmumu Nr. 170/2002 (7).

            24B.2.   Definīcijas

                  (10)

                  Šajās nostādnēs ir spēkā šādas definīcijas:

                              (a)

                              “kuģu būve” ir pašpiedziņas jūras tirdzniecības kuģu būve EEZ;

                              (b)

                              “kuģu remonts” ir pašpiedziņas jūras tirdzniecības kuģu remonts vai atjaunošana EEZ;

                              (c)

                              “kuģu pārbūve” ir tādu pašpiedziņas jūras tirdzniecības kuģu pārbūve EEZ, kuru tilpība nav mazāka par 1000 bruto tonnām, ar nosacījumu, ka pārbūve ietver būtiskas izmaiņas kravas telpas izvietojumā, korpusā, piedziņas sistēmā vai pasažieru izmitināšanā;

                              (d)

                              “pašpiedziņas jūras tirdzniecības kuģi” ir

                                          (i)

                                          kuģi, kuru tilpība nav mazāka par 100 bruto tonnām un kurus izmanto pasažieru un/vai preču pārvadāšanai,

                                          (ii)

                                          kuģi, kuru tilpība nav mazāka par 100 bruto tonnām, īpašu pakalpojumu sniegšanai (piemēram, bagarkuģi un ledlauži),

                                          (iii)

                                          velkoņi, kuru jauda nav mazāka par 365 kW,

                                          (iv)

                                          zvejas kuģi, kuru tilpība nav mazāka par 100 bruto tonnām, attiecībā uz eksporta kredītiem un attīstības atbalstu, ja ir atbilstība ar 1998. gada ESAO Vienošanos par vadlīnijām attiecībā uz oficiāli atbalstītiem eksporta kredītiem un tās Nozaru vienošanos par eksporta kredīta piešķiršanu kuģiem vai jebkuru vienošanos, kas groza vai aizstāj kādu no tām,

                                          (v)

                                          no i) līdz iv) punktos minēto kuģu nepabeigti korpusi, kas ir peldoši un pārvietojami;

                                    Piemērojot iepriekšminēto, “pašpiedziņas jūras kuģis” ir kuģis, kuram, izmantojot paša dzinējspēku un vadību, ir visas īpašības, lai tas būtu piemērots patstāvīgai kuģošanai tāljūrā. Izslēdz karakuģus (t.i., kuģus, kurus saskaņā ar to uzbūves pamatīpatnībām un jaudu ir īpaši paredzēts izmantot vienīgi militāriem nolūkiem, piemēram, karakuģus un citus kuģus uzbrukumam vai aizsardzībai) un tikai militāros nolūkos citiem kuģiem veiktās pārmaiņas vai pievienoto aprīkojumu, ar nosacījumu, ka visi pasākumi vai darbības, kas skar šādus kuģus, pārmaiņas vai iezīmes nav slēptas darbības, kas veiktas par labu tirdzniecības kuģu būvei un kas neatbilst Valsts atbalsta noteikumiem.

                              (e)

                              “saistītā persona” ir jebkura fiziska vai juridiska persona,

                                          (i)

                                          kuras īpašumā vai kontrolē ir kuģu būvē, kuģu remontā vai kuģu pārbūvē iesaistīti uzņēmumi vai

                                          (ii)

                                          kuras īpašnieks vai kontrolētājs, tieši vai netieši, ar akciju starpniecību vai citādi ir kāds uzņēmums, kas ir iesaistīts kuģu būvē, kuģu remontā vai kuģu pārbūvē;

                                    Uzskata, ka kontrole radusies, ja kādas personas vai uzņēmuma, kas iesaistīts kuģu būvē, kuģu remontā vai kuģu pārbūvē, īpašumā vai kontrolē atrodas vairāk nekā 25 % no cita kuģu būves uzņēmuma vai otrādi.

                              (f)

                              “atbalsts” ir atbalsts EEZ līguma 61. panta 1. punkta nozīmē, ietverot tādus pasākumus kā kredīta pakalpojumi, garantijas un nodokļu atvieglojumi.

            24B.3.   Piemērojamie noteikumi
      24B.3.1.   Darbības joma

                  (11)

                  Atbalsts kuģu būvei ietver tādu atbalstu jebkurai kuģu būvētavai, saistītai personai, kuģu īpašniekam un trešām pusēm, kas tieši vai netieši ir piešķirts kuģu būvei, remontam vai pārbūvei.

            24B.3.2.   Horizontālo noteikumu piemērošana

                  (12)

                  Vispārējais princips ir tāds, ka atbalstu būvei var piešķirt atbilstoši Līguma 87. un 88. pantam un visiem tiesību aktiem un pasākumiem, kas ir pieņemti uz to pamata, ietverot šādus noteikumus:

                              (a)

                              Padomes 1999. gada 22. marta Regulu (EK) Nr. 659/1999, ar ko nosaka sīki izstrādātus noteikumus EK līguma (8) [bijušā] 93. panta piemērošanai, kā tas pievienots Uzraudzības iestādes un Tiesas līguma 3. Protokola II daļā (9);

                              (b)

                              Komisijas 2001. gada 12. janvāra Regulu (EK) Nr. 68/2001 par EK Līguma 87. un 88. panta piemērošanu mācību atbalstam (10), kā tas iekļauts EEZ līgumā ar EEZ Apvienotās Komitejas 2002. gada 25. jūnija Lēmumu Nr. 88/2002 (11);

                              (c)

                              Komisijas 2001. gada 12. janvāra Regulu (EK) Nr. 69/2001 par EK Līguma 87. un 88. panta piemērošanu de minimis atbalstam (12), kā tas iekļauts EEZ līgumā ar EEZ Apvienotās Komitejas 2002. gada 25. jūnija Lēmumu Nr. 88/2002 (13);

                              (d)

                              Komisijas 2001. gada 12. janvāra Regulu (EK) Nr. 70/2001 par EK Līguma 87. un 88. panta piemērošanu, sniedzot valsts atbalstu maziem un vidējiem uzņēmumiem (14), kā ir iekļauts EEZ līgumā ar EEZ Apvienotās Komitejas 2002. gada 25. jūnija Lēmumu Nr. 88/2002 (15);

                              (e)

                              Komisijas 2002. gada 27. jūnija Regulu (EK) Nr. 1177/2002 par pagaidu aizsargpasākumiem kuģu būves nozarē (16), kā tas iekļauts EEZ līgumā ar EEZ Apvienotās Komitejas 2002. gada 16. decembra Lēmumu Nr. 170/2002 (17);

                              (f)

                              Uzraudzības iestādes pamatnostādnes par Atbalstu grūtībās nonākušu uzņēmumu glābšanai un pārstrukturēšanai (18);

                              (g)

                              Uzraudzības iestādes pamatnostādnes par Atbalstu vides aizsardzībai (19) un

                              (h)

                              Pamatnostādnes par atbalstu pētniecībai un attīstībai (20).

            24B.3.3.   Īpaši noteikumi

                  (13)

                  Šādi izņēmumi attiecas uz 24B.3.2 iedaļā izklāstīto vispārējo principu un tos pamato ar 24B.1. iedaļā norādītajiem īpašajiem faktoriem

            24B.3.3.1.   Atbalsts pētniecībai, attīstībai un jauninājumiem

                  (14)

                  Atbalstu, ko piešķir, lai segtu kuģu būves, kuģu remonta vai kuģu pārbūves uzņēmumu izdevumus pētniecības un attīstības projektos, var uzskatīt par saderīgu ar spēkā esošo EEZ līgumu, ja tas atbilst noteikumiem EEZ nostādnēs par valsts atbalstu pētniecībai un attīstībai vai visiem turpmākiem noteikumiem.

                  (15)

                  Atbalstu, ko piešķir jauninājumiem esošos kuģu būves, kuģu remonta vai kuģu pārbūves uzņēmumos, var uzskatīt par saderīgu ar spēkā esošo EEZ līgumu līdz 20 % no bruto maksimālā atbalsta intensitātes ar nosacījumu, ka

                              (a)

                              tas attiecas uz novatorisku produktu un procesu, t.i., salīdzinot ar jaunākajiem sasniegumiem šajā nozarē EEZ tehnoloģiski jaunu vai būtiski uzlabotu produktu un procesu rūpniecisku piemērošanu, kas ietver tehnoloģiskas vai ražošanas kļūmes risku;

                              (b)

                              atbalsts attiecas tikai uz izdevumiem par ieguldījumiem, projektēšanu, tehniskiem pētījumiem un testēšanas darbībām, kas ir tieši un vienīgi saistītas ar projekta jauninājumu daļu. Izņēmuma kārtā ražošanas papildu izmaksas, kas ir īpaši vajadzīgas, lai pārbaudītu tehnoloģiskos jauninājumus, var piemērot tādā mērā, kādā tās ir ierobežotas līdz minimālajam vajadzīgajam apjomam.

            24B.3.3.2.   Slēgšanas atbalsts

                  (16)

                  Atbalstu, lai segtu parastās izmaksas, ko rada pilnīga vai daļēja kuģu būvētavas, kuģu remonta vai kuģu pārbūves uzņēmuma slēgšana, var uzskatīt par atbilstošu spēkā esošajam EEZ līgumam ar nosacījumu, ka izraisītā jaudas samazināšana ir patiesa un neatgriezeniska.

                  (17)

                  Izmaksas, kas ir tiesīgas pretendēt uz 16. punktā minēto atbalstu, ir šādas:

                              (a)

                              maksājumi darbiniekiem, kas atlaisti vai aizgājuši pensijā pirms likumīgā pensijas vecuma;

                              (b)

                              izmaksas par konsultāciju pakalpojumiem darbiniekiem, kas atlaisti vai kas jāatlaiž štatu samazināšanas dēļ pirms likumā noteiktā pensijas vecuma, tai skaitā kuģu būvētavu maksājumi, lai palīdzētu radīt mazus uzņēmumus, kas būtu neatkarīgi no attiecīgajām kuģu būvētavām un kuru darbība galvenokārt nebūtu kuģu būve;

                              (c)

                              maksājumi darbiniekiem par pārkvalifikāciju;

                              (d)

                              izdevumi, kas maksāti par turpmāko kuģu būvētavas(-u), tās ēku, iekārtu un infrastruktūras pārveidošanu, lai tās izmantotu nozarē, kas nav kuģu būve.

                  (18)

                  Turklāt to uzņēmumu gadījumā, kuri pilnīgi pārtrauc kuģu būvēšanu, kuģu remontu un kuģu pārbūvi, par atbilstošiem EEZ līgumam var uzskatīt arī šādus pasākumus:

                              (a)

                              atbalstu apmērā, kas nepārsniedz augstāko no šādām divām vērtībām, kā noteikts neatkarīga konsultanta pārskatā: objektu atlikusī uzskaites vērtība vai darbības diskonta peļņa, kas iegūstama paredzētā trīs gadu laika posmā, izņemot visas priekšrocības, ko atbalstu saņēmušais uzņēmums iegūst no objektu slēgšanas;

                              (b)

                              atbalstu, piemēram, aizdevumu vai aizdevumu garantijas apgrozāmajam kapitālam, kas vajadzīgs, lai uzņēmums spētu pabeigt darbus, ar nosacījumu, ka tas ir iespējami mazs un ka būtiska darba daļa jau ir paveikta.

                  (19)

                  Uzņēmumi, kas saņem daļēju slēgšanas atbalstu, iepriekšējo 10 gadu laikā nedrīkst būt guvuši labumu no glābšanas vai pārstrukturēšanas atbalsta. Ja kopš glābšanas vai pārstrukturēšanas atbalsta piešķiršanas pagājuši mazāk par 10 gadiem, Uzraudzības iestāde atļauj daļēju slēgšanas atbalstu tikai ārkārtas un neparedzamos apstākļos, par kuriem uzņēmums nav atbildīgs.

                  (20)

                  Atbalsta apjomam un samēram jābūt pamatotam ar attiecīgo uzņēmuma darbības izbeigšanas apmēru, ņemot vērā attiecīgā reģiona strukturālās problēmas un, ja notiek pārorientēšanās uz citām rūpnieciskām darbībām, EEZ tiesību aktus un normas, kas attiecas uz šīm jaunajām darbībām.

                  (21)

                  Lai konstatētu atbalstīto uzņēmumu darbības izbeigšanas neatgriezeniskumu, attiecīgā EBTA valsts nodrošina, ka slēgtās kuģu būves iekārtas paliek slēgtas ne mazāk kā 10 gadus.

            24B.3.3.3.   Nodarbinātības atbalsts

                  (22)

                  Atbalstu, kas piešķirts darbvietu radīšanai, kā arī neizdevīgu darba ņēmēju vai invalīdu pieņemšanai darbā vai, lai segtu papildu izmaksas par neizdevīgu darba ņēmēju vai invalīdu nodarbināšanu kuģu būves, kuģu remonta vai kuģu pārbūves uzņēmumos, var uzskatīt par atbilstošu spēkā esošajam EEZ līgumam, ja tas atbilst pamatnoteikumiem, kas paredzēti Komisijas 2002. gada 12. decembra Regulā (EK) Nr. 2204/2002 par EK līguma 87. un 88. panta piemērošanu attiecībā uz valsts atbalstu nodarbinātībai (21), kā tas iekļauts EEZ Līgumā ar Apvienotās Komitejas 2003. gada 20. jūnija Lēmumu Nr. 82/2003 (22).

            24B.3.3.4.   Eksporta kredīti

                  (23)

                  Atbalstu kuģu būvei valsts atbalstītu kredītu veidā, ko piešķir iekšzemes un ārvalstu kuģu īpašniekiem vai trešām pusēm kuģu būvēšanai vai pārbūvei, var uzskatīt par atbilstošu spēkā esošajam EEZ Līgumam, ja tas atbilst noteikumiem, kas paredzēti ar 1998. gada ESAO Vienošanos par vadlīnijām attiecībā uz oficiāli atbalstītiem eksporta kredītiem un tās Nozaru vienošanos par eksporta kredītu piešķiršanu kuģiem, vai jebkuriem turpmākiem noteikumiem, kas paredzēti ar šādu vienošanos vai kas aizstāj vienošanos.

            24B.3.3.5.   Atbalsts attīstībai

                  (24)

                  Atbalstu kuģu būvē un kuģu pārbūvē, kas kā atbalsts attīstībai piešķirts jaunattīstības valstij, var uzskatīt par saderīgu ar EEZ Līgumu, ja tas atbilst noteikumiem, kas šim nolūkam paredzēti ar 1998. gada ESAO Vienošanos par vadlīnijām attiecībā uz oficiāli atbalstītiem eksporta kredītiem un tās Nozaru vienošanos par eksporta kredītu piešķiršanu kuģiem, vai jebkuriem turpmākiem noteikumiem, kas paredzēti ar šādu vienošanos vai kas aizstāj vienošanos.

                  (25)

                  Uzraudzības iestāde pārbaudīs ierosinātā atbalsta konkrēto attīstības būtību, to, vai atbalsts ir vajadzīgs un vai uz to attiecas 1998. gada ESAO Vienošanās par vadlīnijām attiecībā uz oficiāli atbalstītiem eksporta kredītiem un tās Nozaru vienošanās par eksporta kredītu piešķiršanu kuģiem, vai jebkuriem turpmākiem noteikumiem, kas paredzēti ar šādu vienošanos vai kas aizstāj vienošanos. Attīstības palīdzības piedāvājumam jābūt atklātam dažādu kuģu būvētavu pieteikumiem. Solīšanas procedūrām tiem jāatbilst apmērā, kādā ir piemērojami EEZ valsts iepirkuma noteikumiem.

            24B.3.3.6.   Reģionālais atbalsts

                  (26)

                  Reģionālo atbalstu kuģu būvei, kuģu remontam vai kuģu pārbūvei var uzskatīt par atbilstošu EEZ līgumam tikai tad, ja tas atbilst šādiem nosacījumiem:

                              (a)

                              atbalsts jāpiešķir ieguldījumiem esošo kuģu būvētavu uzlabošanai un modernizēšanai, kas nav saistīta ar attiecīgās(o) kuģu būvētavas(u) finansiālo pārstrukturēšanu, lai uzlabotu esošo iekārtu ražību;

                              (b)

                              reģionos, kas minēti EEZ Līguma 61. panta 3. punkta a) apakšpunktā un atbilst plānam, ko Uzraudzības iestāde katrai EBTA valstij apstiprinājusi reģionālās palīdzības piešķiršanai, palīdzības nepārsniedz 22,5 %;

                              (c)

                              reģionos, kas minēti EEZ Līguma 61. panta 3. punkta a) apakšpunktā un atbilst plānam, ko Uzraudzības iestāde katrai EBTA valstij apstiprinājusi reģionālās palīdzības piešķiršanai, palīdzības samērs nepārsniedz 12,5 % vai piemērojamo reģionālā atbalsta maksimālo apjomu atkarībā no tā, kas ir mazāks;

                              (d)

                              atbalstu piešķir tikai, lai atbalstītu piemērotos izdevumus, kā noteikts piemērotajās Valsts atbalsta pamatnostādnēs par reģionālo atbalstu.

            24B.4.   Paziņošanas pienākums

                  (27)

                  Visus plānus par jaunu atbalstu piešķiršanu kuģu būvei, kuģu remontam vai kuģu pārbūvei shēmas veidā vai kā individuālu atbalstu, kas nav ietverts shēmā, paziņo Uzraudzības iestādei, izņemot, ja tie atbilst nosacījumiem, kas izklāstīti vienā no Valsts atbalsta kategoriju atbrīvojumiem (23), kas atbrīvo dažu kategoriju valsts atbalstu no pienākuma par iepriekšēju paziņošanu.

            24B.5.   Uzraudzība

                  (28)

                  EBTA valstis iesniedz Uzraudzības iestādei gada pārskatus par visām pastāvošajām atbalsta shēmām atbilstoši noteikumiem, kas izklāstīti Uzraudzības iestādes un tiesas līguma II daļas 3. protokolā un tās īstenošanas noteikumos.

            24B.6.   No dažādiem avotiem saņemamu atbalstu pārklāšanās

                  (29)

                  Šajās nostādnēs paredzētās atbalsta maksimālās robežas piemēro neatkarīgi no tā, vai attiecīgo atbalstu pilnībā vai daļēji finansē no valsts resursiem vai no resursiem, kas rodas no EEZ sadarbības. Atbalstu, ko atļauj atbilstoši šīm nostādnēm, nevar kombinēt ar citiem valsts atbalsta veidiem EEZ Līguma 61. panta 1. punkta nozīmē vai citiem finansējumu veidiem, kas iegūti piedaloties EBTA Valstu Kopienu programmās, kuru pārklāšanās rezultātā radusies atbalsta intensitāte ir lielāka par to, kas noteikta šajās pamatnostādnēs.

                  (30)

                  Tāda atbalsta gadījumā, kas kalpo atšķirīgiem mērķiem un iesaista vienas un tās pašas pieļaujamās izmaksas, piemēro izdevīgāko maksimālo atbalsta robežu.

            24B.7.   Šīs nostādnes piemērošana

                  (31)

                  Šīs nostādnes ir piemērojamas no 2004. gada 1. janvāra un vēlākais līdz 2006. gada 31. decembrim. Uzraudzības iestāde var pārskatīt to šajā laika posmā.

         (1)  Šī nodaļa atbilst Kopienas nostādnēm par valsts atbalstu kuģu būvei (OV C 317, 30.12.2003., 11. lpp.).

         (2)  OV L 202, 18.7.1998., 1. lpp.

         (3)  OV Nr. L 35, 10.2.2000 un EEZ Pielikums Nr. 7, sal. ar EEZ līguma XV pielikuma 1b punktu.

         (4)  OV L 32, 2.2.2001., 1. lpp. Lēmums, kas grozīts ar Lēmumu 2002/634/EK (OV L 206, 3.8.2002., 16. lpp.)

         (5)  OV C 375, 30.12.1994., 1. lpp. No EBTA valstīm tikai Norvēģija ir viena no līgumslēdzēju pusēm 1994. gada Līgumā.

         (6)  OV L 172, 2.7.2002., 1. lpp.

         (7)  OV L 38, 13.2.2002 un EEZ Pielikums Nr. 9 salīdzināt: EEA līguma XV pielikuma 1ca punkts.

         (8)  OV L 83, 27.3.1999., 1. lpp.

         (9)  Uzraudzības iestādes un Tiesas līguma 3. protokols, ko 2001. gada 10. decembrī grozīja EBTA valstis. Grozījumi stājās spēkā 2003. gada 28. augustā. Grozītais 3. protokols pieejams Uzraudzības iestādes mājas lapā, sadaļā “Valsts atbalsts” — tiesību akti: www.eftasurv.int

         (10)  OV L 10, 13.1.2001., 20. lpp.

         (11)  OV L 266, 3.10.2002 un EEZ Pielikums Nr. 49, sal. ar EEZ līguma XV pielikuma 1d punkts.

         (12)  OV L 10, 13.1.2001., 30. lpp.

         (13)  OV L 266, 3.10.2002 un EEZ Pielikums Nr. 49, sal. ar EEZ līguma XV pielikuma 1e punkts.

         (14)  OV L 10, 13.1.2001., 33. lpp.

         (15)  OV L 266, 3.10.2002 un EEZ Pielikums Nr. 49, sal. ar EEZ līguma XV pielikuma 1f punkts.

         (16)  OV L 172, 2.7.2002., 1. lpp.

         (17)  OV L 38, 13.2.2002 un EEZ Pielikums Nr. 9, sal. ar EEZ līguma XV pielikuma 1ca punktu.

         (18)  EBTA Uzraudzības iestādes pamatnostādņu par valsts atbalstu 16. nodaļa (OV Nr. L 274, 26.10.2000 un EEZ Pielikums Nr. 48). Šīs nostādnes atbilst Eiropas Kopienas pamatnostādnēm par valsts atbalstu grūtībās nonākušo uzņēmumu glābšanai un pārstrukturēšanai (OV C 288, 9.10.1999., 2. lpp.).

         (19)  EBTA Uzraudzības iestādes pamatnostādņu par valsts atbalstu 15. nodaļa (OV L 21, 24.1.2002 EEZ Pielikums Nr. 6). Šīs pamatnostādnes atbilst Eiropas Kopienas pamatnostādnēm par valsts atbalstu vides aizsardzībai (OV C 37, 3.2.2001., 3. lpp.).

         (20)  EBTA Uzraudzības iestādes pamatnostādņu par valsts atbalstu 14. nodaļa (OV Nr. 245, 26.9.1996 un EEZ Pielikums Nr. 43) Šīs pamatnostādnes atbilst Eiropas Kopienas pamatnostādnēm par valsts atbalstu pētniecībai un attīstībai (OV C 45, 17.2.1996., 5. lpp.).

         (21)  OV L 337, 13.12.2002., 3. lpp.

         (22)  OV L 257, 9.10.2003 un EEZ Pielikums Nr. 51, sal. ar EEZ līguma XV pielikuma 1g punktu.

         (23)  Skatīt iepriekš 12. punkta b), c), d) apakšpunktus un 22. punktu.


title: 2009/383/EK: Komisijas Lēmums ( 2009. gada 14. maijs ), ar ko aptur galīgos antidempinga maksājumus, kas Ķīnas Tautas Republikas izcelsmes glifosāta importam noteikti ar Padomes Regulu (EK) Nr. 1683/2004

text:
               15.5.2009

               LV

               Eiropas Savienības Oficiālais Vēstnesis

               L 120/20

      KOMISIJAS LĒMUMS

   (2009. gada 14. maijs),
   ar ko aptur galīgos antidempinga maksājumus, kas Ķīnas Tautas Republikas izcelsmes glifosāta importam noteikti ar Padomes Regulu (EK) Nr. 1683/2004
   (2009/383/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (1) (“pamatregula”), un jo īpaši tās 14. panta 4. punktu,
   pēc apspriešanās ar Padomdevēju komiteju,
   tā kā:
   A.   PROCEDŪRA

               (1)

               Pēc izmeklēšanas, kas notika saskaņā ar pamatregulas (“pārskatīšanas izmeklēšana”) 11. panta 2. punktu, Padome ar Regulu (EK) Nr. 1683/2004 (2) noteica galīgu antidempinga maksājumu glifosāta importam, kā izcelsme ir Ķīnas Tautas Republikā un ko patlaban klasificē ar KN kodu ex 2931 00 95 (Taric kods 2931009582) un ex 3808 93 27 (Taric kods 3808932719) (attiecīgais ražojums), kurš tika piemērots arī glifosāta importam, kas sūtīts no Malaizijas (par izcelsmes valsti deklarācijā uzrādot vai neuzrādot Malaiziju) (Taric kods 2931009581 un 3808932711), izņemot to, ko ražojis Crop protection (M) Sdn. Bhd., Lot 746, Jalan Haji Sirat 4 ½ Miles, off Jalan Kapar, 42100 Klang, Selangor Darul Ehsan, Malaizija (Taric papildkods A 309) un kas attiecināts uz glifosāta importu, kas sūtīts no Taivānas (par izcelsmes valsti deklarācijā uzrādot vai neuzrādot Taivānu) (Taric kods 2931009581 un 3808932711), izņemot to, ko ražojis Sinon Corporation, No 23, Sec. 1, Mei Chuan W. Rd, Taichung, Taivāna (Taric papildkods A 310). Antidempinga maksājuma likme ir 29,9 %.

               (2)

               Attiecīgā ražojuma lietotāju un izplatītāju apvienība AUDACE iesniedza informāciju par tirgus apstākļu izmaiņām, kas notika pēc pārskatīšanas izmeklēšanas perioda (t. i., no 2002. gada 1. janvāra līdz 31. decembrim) beigām, un apgalvoja, ka šīs izmaiņas attaisnotu spēkā esošo pasākumu apturēšanu saskaņā ar pamatregulas 14. panta 4. punktu. Tāpēc Komisija pārbaudīja, vai šāda apturēšana ir pamatota.

         B.   PAMATOJUMS

               (3)

               Pamatregulas 14. panta 4. punktā noteikts, ka Kopienas interesēs antidempinga pasākumus var apturēt, ja tirgus apstākļi uz laiku ir mainījušies tādā apmērā, ka nav domājams, ka, apturot pasākumus, atkal tiks nodarīts kaitējums, un ar noteikumu, ka Kopienas ražošanas nozarei ir bijusi iespēja iesniegt apsvērumus un šie apsvērumi ir ņemti vērā. Turklāt 14. panta 4. punktā noteikts, ka attiecīgos antidempinga pasākumus var atjaunot jebkurā laikā, ja apturēšanas iemesls vairs nepastāv.

               (4)

               Attiecībā uz Kopienas ražošanas nozari tika norādīts, ka tās stāvoklis uzlabojās līdz 2008. gada pirmajam pusgadam. ES tirgū ievērojami samazinājās cenas, būtiski palielinājās pārdevumi un to vērtība, ražošanas izmaksas bija salīdzinoši stabilas, tāpēc palielinājās peļņa, kas izteikta procentos no apgrozījuma. To, ka šī tendence ir labvēlīga, apstiprina nesenie rādītāji par lielāko Kopienas ražošanas nozares ražotāju, kas pārstāv Kopienas ražošanas nozares produkcijas un pārdevumu lielāko daļu. Pamatojoties uz patlaban pieejamo informāciju par tirgu, nav gaidāms, ka šis stāvoklis būtiski mainīsies gadījumā, ja pasākumi tiks apturēti.

               (5)

               Kopienas ražošanas nozare apstiprināja, ka pašlaik nozares cenas ES tirgū kopumā nav mainījušās, kaut gan eksporta cenas no Ķīnas Tautas Republikas ir ievērojami samazinājušās kopš 2008. gada jūlija.

               (6)

               Ķīnas Tautas Republikā ražošanas jaudas un saražotā daudzuma kāpums varēja nelabvēlīgi ietekmēt ES glifosāta cenas vidējā un ilgākā termiņā. Tomēr aktuālā informācija atklāj, ka, gaidāms, ka šo ietekmi lielā mērā neitralizēs augošs globāls pieprasījums.

               (7)

               Nav konstatēti fakti, kas norādītu, ka apturēšana varētu būt pretrunā Kopienas interesēm.

               (8)

               Ņemot vērā to, ka tirgus apstākļu izmaiņas ir pārejošas, un īpaši Kopienas pašreizējo cenu līmeni, kā arī to, ka pašlaik Kopienas ražošanas nozarei ir augsts peļņas līmenis, lai gan Ķīnas Tautas Republikas eksporta cenas samazinās, secina, ka kaitējums, kas saistīts ar attiecīgo ražojuma importu, kura izcelsme ir Ķīnas Tautas Republikā, visticamāk, neatsāksies, ja pasākumi tiks apturēti. Tāpēc uz deviņiem mēnešiem ierosina apturēt spēkā esošos pasākumus saskaņā ar pamatregulas 14. panta 4. punktu.

         C.   APSPRIEŠANĀS AR KOPIENAS RAŽOŠANAS NOZARI

               (9)

               Ievērojot pamatregulas 14. panta 4. punktu, Komisija informēja Kopienas ražošanas nozari, ka plāno apturēt spēkā esošos antidempinga pasākumus. Kopienas ražošanas nozarei tika dota iespēja sniegt komentārus, un tās komentāri tika ņemti vērā.

         D.   SECINĀJUMS

               (10)

               Tāpēc Komisija uzskata, ka attiecīgajam ražojumam noteiktā antidempinga maksājuma apturēšana atbilst visām prasībām saskaņā ar pamatregulas 14. panta 4. punktu. Līdz ar to antidempinga maksājums, kas noteikts ar Regulu (EK) Nr. 1683/2004, jāaptur uz deviņiem mēnešiem.

               (11)

               Ja vēlāk mainās situācija, kas izraisīja atcelšanu, Komisija var atkal piemērot antidempinga pasākumus, nekavējoties atceļot antidempinga maksājumu atbrīvojumu,

         IR NOLĒMUSI ŠĀDI.
   1. pants
   Ar šo galīgais antidempinga maksājums, kas ar Regulu (EK) Nr. 1683/2004 piemērots glifosāta importam, kuru klasificē ar KN kodu ex 2931 00 95 (Taric kods 2931009582) un ex 3808 93 27 (Taric kods 3808932719) un kura izcelsme ir Ķīnas Tautas Republikā, kurš tika piemērots arī glifosāta importam, kas sūtīts no Malaizijas (par izcelsmes valsti deklarācijā uzrādot vai neuzrādot Malaiziju) (Taric kods 2931009581 un 3808932711), izņemot to, kas ražojis Crop protection (M) Sdn. Bhd., Lot 746, Jalan Haji Sirat 4 ½ Miles, off Jalan Kapar, 42100 Klang, Selangor Darul Ehsan, Malaizija (Taric papildkods A 309), un kurš tika piemērots uz glifosāta importu, kas sūtīts no Taivānas (par izcelsmes valsti deklarācijā uzrādot vai neuzrādot Taivānu) (Taric kods 2931009581 un 3808932711), izņemot to, ko ražojis Sinon Corporation, No 23, Sec. 1, Mei Chuan W. Rd, Taichung, Taivāna (Taric papildkods A 310), tiek apturēts uz deviņiem mēnešiem.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2009. gada 14. maijā

            Komisijas vārdā —

            Komisijas locekle

         Catherine ASHTON

      (1)  OV L 56, 6.3.1996., 1. lpp.

      (2)  OV L 303, 30.9.2004., 1. lpp.


               22.9.2017

               LV

               Eiropas Savienības Oficiālais Vēstnesis

               C 316/270

         P8_TA(2015)0282
   Pieprasījums atcelt Janusz Korwin-Mikke imunitāti
   Eiropas Parlamenta 2015. gada 8. septembra lēmums par pieprasījumu atcelt Janusz Korwin-Mikke imunitāti (2015/2102(IMM))
   (2017/C 316/30)

      Eiropas Parlaments,

               —

               ņemot vērā pieprasījumu atcelt Janusz Korwin-Mikke imunitāti, kuru Polijas Republikas ģenerālprokurors nosūtījis 2015. gada 13. martā un kuru saistībā ar tiesvedību 2015. gada 9. martā sagatavojis Piotrków Trybunalski pašvaldības policijas priekšnieks (krimināllietā Nr. SM.O.4151-F.2454/16769/2014), un par kuru paziņots 2015. gada 15. aprīļa plenārsēdē,

               —

               pēc Janusz Korwin-Mikke uzklausīšanas saskaņā ar Reglamenta 9. panta 5. punktu,

               —

               ņemot vērā 7. protokola par privilēģijām un imunitāti Eiropas Savienībā 8. un 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,

               —

               ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra, 2010. gada 19. marta, 2011. gada 6. septembra un 2013. gada 17. janvāra spriedumu (1),

               —

               ņemot vērā Polijas Republikas Konstitūcijas 105. panta 2. punktu un Polijas 1996. gada 9. maija Likuma par Sejma un Senāta deputāta pienākumu veikšanu 7.b panta 1. punktu un 7.c panta 1. punktu kopsakarā ar šā likuma 10.b pantu,

               —

               ņemot vērā Reglamenta 5. panta 2. punktu, 6. panta 1. punktu un 9. pantu,

               —

               ņemot vērā Juridiskās komitejas ziņojumu (A8-0229/2015),

               A.

               tā kā Polijas Republikas ģenerālprokurors iesniedza Piotrków Trybunalski pašvaldības policijas priekšnieka pieprasījumu atļaut Eiropas Parlamenta deputāta Janusz Korwin-Mikke saukšanu pie atbildības par pārkāpumu, kas paredzēts Polijas 1971. gada 20. maija Likuma, ar ko izveido Pārkāpumu kodeksu, 92. a pantā kopsakarā ar 1997. gada 20. jūnija Ceļu satiksmes likuma 20. panta 1. punktu; tā kā, jo īpaši ņemot vērā to, ka Janusz Korwin-Mikke esot pārsniedzis apbūvētā zonā atļauto maksimālo braukšanas ātrumu;

               B.

               tā kā saskaņā ar Protokola par privilēģijām un imunitāti Eiropas Savienībā 8. pantu pret Eiropas Parlamenta deputātiem nedrīkst veikt izmeklēšanas darbības, viņus aizturēt vai sākt tiesvedību saistībā ar viedokli, ko viņi pauduši, vai balsojumu, ko viņi veikuši, pildot deputāta pienākumus;

               C.

               tā kā saskaņā ar Protokola par privilēģijām un imunitāti Eiropas Savienībā 9. pantu Eiropas Parlamenta deputātiem savas valsts teritorijā ir tāda pati imunitāte, kāda ir piešķirta šīs valsts parlamenta deputātiem;

               D.

               tā kā saskaņā ar Polijas Republikas Konstitūcijas 105. panta 2. punktu deputātu nedrīkst saukt pie kriminālatbildības, ja Sejms nav devis piekrišanu;

               E.

               tā kā par to, vai konkrētā gadījumā imunitāti atcelt vai saglabāt, lemj tikai Parlaments; tā kā Parlaments, lai pieņemtu lēmumu par deputāta(-es) imunitātes atcelšanu vai saglabāšanu, var saprātīgi ņemt vērā viņa vai viņas nostāju (2);

               F.

               tā kā iespējamais nodarījums nav tieši vai acīmredzami saistīts ar Janusz Korwin-Mikke pienākumu izpildi Eiropas Parlamenta deputāta amatā un nav uzskatāms par Eiropas Parlamenta deputāta pienākumu izpildes ietvaros paustu viedokli vai veiktu balsojumu, kā noteikts 7. protokola par privilēģijām un imunitāti Eiropas Savienībā 8. pantā;

               G.

               tā kā šajā gadījumā Parlaments nav guvis pierādījumus par fumus persecutionis, proti, tam nav pietiekami nopietnu un pamatotu aizdomu, ka lieta ierosināta nolūkā attiecīgajam deputātam nodarīt politisku kaitējumu,

               1.

               nolemj atcelt Janusz Korwin-Mikke deputāta imunitāti;

               2.

               uzdod priekšsēdētājam šo lēmumu un atbildīgās komitejas ziņojumu nekavējoties nosūtīt Polijas Republikas kompetentajai iestādei un Janusz Korwin-Mikke.

      (1)  Tiesas 1964. gada 12. maija spriedums, Wagner/Fohrmann un Krier, 101/63, ECLI:EU:C:1964:28; Tiesas 1986. gada 10. jūlija spriedums, Wybot/Faure u. c., 149/85, ECLI:EU:C:1986:310; Vispārējās tiesas 2008. gada 15. oktobra spriedums, Mote/Parlaments, T-345/05, ECLI:EU:T:2008:440; Tiesas 2008. gada 21. oktobra spriedumi, Marra/De Gregorio un Clemente, C-200/07 un C-201/07, ECLI:EU:C:2008:579; Tiesas 2010. gada 19. marta spriedums, Gollnisch/Parlaments, T-42/06, ECLI:EU:T:2010:102; Tiesas 2011. gada 6. septembra spriedums, Patriciello, C-163/10, ECLI: EU:C:2011:543; Vispārējās tiesas 2013. gada 17. janvāra spriedumi, Gollnisch/Parlaments, T-346/11 un T-347/11, ECLI:EU:T:2013:23.

      (2)  Lieta T-345/05 Mote/Parlaments (atsauce sniegta iepriekš), 28. punkts.


title: 2011/657/: Eiropas Parlamenta un Padomes Lēmums ( 2011. gada 27. septembris ) par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Nīderlandes pieteikums EGF/2010/030 NL/ Noord-Holland un Flevoland , 18. nodaļa)

text:
               7.10.2011

               LV

               Eiropas Savienības Oficiālais Vēstnesis

               L 263/14

         EIROPAS PARLAMENTA UN PADOMES LĒMUMS
   (2011. gada 27. septembris)
   par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Nīderlandes pieteikums EGF/2010/030 NL/Noord-Holland un Flevoland, 18. nodaļa)
   (2011/657/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonds (turpmāk EGF) ir izveidots, lai sniegtu papildu atbalstu darba ņēmējiem, kuri atlaisti no darba tādēļ, ka globalizācijas dēļ ir notikušas lielas strukturālas izmaiņas pasaules tirdzniecības sistēmā, un lai palīdzētu viņiem no jauna iekļauties darba tirgū.

               (2)

               Attiecībā uz pieteikumiem, kas iesniegti, sākot ar 2009. gada 1. maiju, EGF darbības joma tika paplašināta, tajā iekļaujot atbalstu darba ņēmējiem, kuru atlaišana ir tieši saistīta ar pasaules finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu EGF līdzekļus var izmantot, nepārsniedzot ikgadējo maksimālo apjomu EUR 500 miljonu apmērā.

               (4)

               Nīderlande 2010. gada 20. decembrī iesniedza pieteikumu EGF līdzekļu izmantošanai saistībā ar darbinieku atlaišanu 26 uzņēmumos, kas darbojas NACE 2. redakcijas 18. nodaļas (“Poligrāfija un ierakstu reproducēšana”) nozarē NUTS II Ziemeļholandes (NL32) un Flevolandes (NL23) reģionos Nīderlandē, un vēlāk to papildināja, iesniedzot papildu informāciju līdz 2011. gada 3. martam. Šis pieteikums atbilst Regulas (EK) Nr. 1927/2006 10. pantā izklāstītajām prasībām par finansiālo ieguldījumu noteikšanu. Tādēļ Komisija ierosina izmantot summu EUR 1 849 086 apmērā.

               (5)

               Tādēļ EGF būtu jāizmanto, lai sniegtu finansiālu ieguldījumu saistībā ar Nīderlandes iesniegto pieteikumu,

         IR NOLĒMUŠI ŠĀDI.
   1. pants
   Eiropas Savienības 2011. finanšu gada vispārējā budžetā izmanto Eiropas Globalizācijas pielāgošanās fondu, lai piešķirtu EUR 1 849 086 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2011. gada 27. septembrī

            Eiropas Parlamenta vārdā –

            priekšsēdētājs

         J. BUZEK

            Padomes vārdā –

            priekšsēdētājs

         M. DOWGIELEWICZ

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.